**KISKŐRÖS VÁROS KÉPVISELŐ-TESTÜLETE**

4-2/2022. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2022. február 23-án (szerda) 14:00 órai kezdettel megtartott üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Filus Tibor, Horváth János, Kudron Tamás, Markó Ferenc, Nikléczi Gábor, Pethő Attila, Pohankovics András, Szedmák Tamás, Szlovák Pál, Ungvári Ferenc képviselők (11 fő)

dr. Nagy Gabriella aljegyző

Bacskai Klára jegyzőkönyvvezető

**Meghívottként részt vett:** Dr. Filus Erika a Petőfi Szülőház és Emlékmúzeum igazgatója, Schäffer Tamás a Kőröskom Nonprofit Kft. ügyvezetője, Szabadi-Maglódi Kitti a Petőfi Sándor Művelődési Központ intézményvezetője, Turán Istvánné a Petőfi Sándor Városi Könyvtár igazgatója, Csatlós Erzsébet a Kiskőrösi Óvodák igazgatója, dr. Kállayné Major Marina az Egészségügyi, Gyermekjóléti és Szociális Intézmény igazgatója, Katusné Dávid Edit a Kunság-Média Kft. ügyvezetője.

Szlanka Pálné, Aszódiné Nedró Éva, Rennes Éva, Molnár Éva a Polgármesteri Hivatal munkatársai

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Tájékoztatta a megjelenteket, hogy dr. Turán Csaba jegyző betegség miatt a Képviselő-testületi ülésen nem tud részt venni, a helyettesítését a jogszabályoknak megfelelően dr. Nagy Gabriella aljegyző látja el.

Ezt követően tájékoztatta a Képviselő-testületet az 5 millió forint értéket meghaladó kötelezettség-vállalásokról, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató.

5 MILLIÓ FORINTOT MEGHALADÓ ÉRTÉKŰ KÖTELEZETTSÉGVÁLLALÁS

* Az Önkormányzat a Népi építészeti Program – Petőfi Sándor szülőházának felújítási munkáira vonatkozóan bruttó 18.220.690,- Ft értékben kötött szerződést a KŐRÖSKOM Nonprofit Kft-vel
* Az Önkormányzat a 2022. évi városi rendezvények lebonyolítása, technikai feladatainak ellátása vonatkozásában bruttó 19.685.000,- Ft értékben kötött szerződést a Kőrösszolg Nonprofit Kft.-vel
* Az Önkormányzat a 2022. évi Petőfi Művelődési Központ közművelődési szolgáltatások megrendelése vonatkozásában bruttó 30.000.000,- Ft értékben kötött szerződést a Kunság-Média Nonprofit Kft.-vel

Ezt követően a polgármester ismertette a napirendi javaslatot, melynek keretében kezdeményezte, hogy:

a korábban 9. napirendi pontként felvett *„PÁLYÁZAT BENYÚJTÁSA AZ „ÖNKORMÁNYZATI FELADATELLÁTÁST SZOLGÁLÓ FEJLESZTÉSEK TÁMOGATÁSA” CÍMŰ PÁLYÁZATI KIÍRÁSRA”* tárgyú előterjesztés 3. napirendi pontként kerüljön tárgyalásra és 4. napirendi pontként sürgősséggel kerüljön felvételre *„A KISKŐRÖSI ÓVODÁK ALAPÍTÓ OKIRATÁNAK MÓDOSÍTÁSA”* tárgyú előterjesztés.

Kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 11 „igen” szavazattal a napirendet az alábbiak szerint fogadta el:

**N A P I R E N D:**

1. középtávú tervezés

**Előterjesztő:** Polgármester

**Előadó:** Pénzügyi osztályvezető

1. KISKŐRÖS VÁROS ÖNKORMÁNYZATÁNAK 2022. ÉVI KÖLTSÉGVETÉSE

**Előterjesztő:** Polgármester

**Előadó:** Költségvetési referens

1. PÁLYÁZAT BENYÚJTÁSA AZ „ÖNKORMÁNYZATI FELADATELLÁTÁST SZOLGÁLÓ FEJLESZTÉSEK TÁMOGATÁSA” CÍMŰ PÁLYÁZATI KIÍRÁSRA

**Előterjesztő:** Polgármester

**Előadó:** Pályázati referens

1. A KISKŐRÖSI ÓVODÁK ALAPÍTÓ OKIRATÁNAK MÓDOSÍTÁSA

**Előterjesztő:** Polgármester

**Előadó:** Intézményüzemeltetési referens

1. A hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezéséről és az anyakönyvi eljárásban fizetendő díj mértékéről szóló önkormányzati rendelet módosítása

**Előterjesztő:** Polgármester

**Előadó:** Közigazgatási osztályvezető

1. PETŐFI SÁNDOR SZÜLETÉSÉNEK 200. ÉVFORDULÓJA MEGÜNNEPLÉSÉHEZ KAPCSOLÓDÓ programOK ELFOGADÁSA

**Előterjesztő:** Polgármester

**Előadó:** Aljegyző

1. KŐRÖSSZOLG NONPROFIT KFT.-VEL MEGKÖTÖTT TÁMOGATÁSI SZERZŐDÉSEK FELÜLVIZSGÁLATA

**Előterjesztő:** Polgármester

**Előadó:** Pénzügyi osztályvezető

1. Kunság-Média Nonprofit Kft.-velMEGKÖTÖTT TÁMOGATÁSI SZERZŐDÉS FELÜLVIZSGÁLATA

**Előterjesztő:** Polgármester

**Előadó:** Pénzügyi osztályvezető

1. A polgármester 2022. évi szabadság ütemezésének jóváhagyása

**Előterjesztő:** Polgármester

**Előadó:** Személyzeti és humánerőforrás referens

1. A 2022/2023-es ÓVODAI NEVELÉSI ÉV BEÍRATKOZÁSI RENDJÉNEK ÉS AZ ÓVODAI FELVÉTELI KÖRZETEKNEK A MEGHATÁROZÁSA

**Előterjesztő:** Polgármester

**Előadó:** Intézményüzemeltetési referens

1. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***ZÁRT ÜLÉS***

1. ELISMERÉSEK ADOMÁNYOZÁSA *(KÜLÖN ANYAG)*

**Előterjesztő:** Polgármester

**Előadó:** Képviselő-testületi referens

**1. napirend**

középtávú tervezés

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Szlanka Pálné pénzügyi osztályvezetőt.**

**Szlanka Pálné pénzügyi osztályvezető** elmondta, hogy az államháztartásról szóló törvény értelmében a helyi önkormányzatok évente, legkésőbb a költségvetési rendelet elfogadásáig határozatban állapítják meg a saját bevételeiket, valamint az adósságot keletkeztető ügyleteiből eredő fizetési kötelezettségeinek összegét a költségvetési évet követő három évre. Kiskőrös Város Önkormányzata 6 megkötött adósságot keletkeztető ügylettel rendelkezik, a hitelszerződés összege 1300 millió Ft, amelyből 300 millió Ft piaccsarnok vásárlás, felújítás céljára, 80 millió Ft LTP szerződésekkel fedezett közműfejlesztés megvalósítására, 570 millió Ft új óvoda építéséhez, 250 millió Ft kerékpárút megvalósításához és 100 millió Ft földesút aszfalt burkolattal történő ellátásához került felvételre.

A hitelszerződésekből 2021. december 31. napjáig piaccsarnok vásárlásra 150 millió Ft, közműfejlesztésre 74,1 millió Ft, új óvoda építéséhez 273,8 millió Ft, kerékpárút megvalósításához 181,6 millió Ft és a földesút aszfalt burkolattal történő ellátásához 97,2 millió Ft kölcsön igénybevétele történt meg.

Egyik hitelcélhoz sem kerül lehívásra újabb összeg, a projektek megvalósítása befejeződött és a hitelek rendelkezésretartási ideje is lejárt. 2021. december 31. napján a fennálló hitelállomány 457,7 millió Ft.

Az Önkormányzat, mint tulajdonos, a 2021-es évben - a Kormány előzetes hozzájárulásának birtokában – a Kőröskom Nonprofit Kft 49 millió Ft beruházási/fejlesztési hitele fedezeteként 49millió Ft készfizető kezességet vállalt, de ezzel az Önkormányzatot sem most, sem a jövőben nem terheli díjfizetési kötelezettség.

A 2022-es évben tíz különböző célhoz tervezésre került 10-10 millió Ft adósságot keletkeztető ügylet, ezekhez kapcsolódóan került kiszámításra a várható tőke- és kamatfizetési kötelezettség. A felvételükhöz külön döntés szükséges majd.

Elmondta továbbá, hogy a saját bevételek tekintetében várhatóan a helyi adók (iparűzési, kommunális és idegenforgalmi) a továbbiakban is az önkormányzat bevételei maradnak, illetve a törvény alapján az önkormányzatot megillető bírság, pótlék és díjbevétel is realizálható lesz.

**Szlovák Pál** a Társadalompolitikai Bizottság elnöke, **Pohankovics András** az Ipari, Mezőgazdasági és Klímapolitikai Bizottság elnöke, **Horváth János** az Ügyrendi és Összeférhetetlenségi Bizottság elnöke, **Pethő Attila** a Pénzügyi Bizottság elnöke, **Filus Tibor** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**12/2022. sz. Képv. test. hat.**

Középtávú tervezés

**HATÁROZAT**

Kiskőrös Város Önkormányzatának Képviselő-testülete Magyarország gazdasági stabilitásáról szóló 2011. évi CXCIV. törvény (a továbbiakban: Gst.) 45. § (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeinek és a Gst. 8. § (2) bekezdése szerinti adósságot keletkeztető ügyleteiből eredő fizetési kötelezettségeinek a 2022. évet követő három évre várható összegét a határozat mellékletében foglaltak szerint állapítja meg.

**Felelős:** polgármester

**Határidő:** azonnal

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *Melléklet a 12/2022. sz. Képviselő-testületi határozathoz* | | | | | | | | |
|  |  |  |  |  |  |  |  | *ezer Ft* |
| **Sor-szám** | **Magyarország gazdasági stabilitásáról szóló 2011. évi CXCIV. törvény 8.§ (2) bekezdése szerinti adósságot keletkeztető ügylet megnevezése** | | | |  | **Ügyletből eredő fizetési kötelezettségek értéke** | | |
|  | **2023.** | **2024.** | **2025.** |
|  |
| a | hitel, kölcsön felvétele, átvállalása a folyósítás, átvállalás napjától a végtörlesztés napjáig, és annak aktuális tőketartozása | | | tőke | megkötött | 72 681 | 72 681 | 72 681 |  |
| tervezett | 10 000 | 20 000 | 20 000 |  |
| kamat | megkötött | 22 236 | 17 511 | 12 788 |  |
| tervezett | 5 540 | 6 190 | 4 690 |  |
| b | a számvitelről szóló törvény (a továbbiakban: Szt.) szerinti hitelviszonyt megtestesítő értékpapír forgalomba hozatala a forgalomba hozatal napjától a beváltás napjáig, kamatozó értékpapír esetén annak névértéke, egyéb értékpapír esetén annak vételára | | | tőke |  |  |  |  |  |
| kamat |  |  |  |  |  |
| c | váltó kibocsátása a kibocsátás napjától a beváltás napjáig, és annak a váltóval kiváltott kötelezettséggel megegyező, kamatot nem tartalmazó értéke | | | |  |  |  |  |  |
| d | az Szt. szerint pénzügyi lízing lízingbevevői félként történő megkötése a lízing futamideje alatt, és a lízingszerződésben kikötött tőkerész hátralévő összege | | | |  |  |  |  |  |
| e | a visszavásárlási kötelezettség kikötésével megkötött adásvételi szerződés eladói félként történő megkötése - ideértve az Szt. szerinti valódi penziós és óvadéki repóügyleteket is - a visszavásárlásig, és a kikötött visszavásárlási ár | | | |  |  |  |  |  |
| f | a szerződésben kapott, legalább háromszázhatvanöt nap időtartamú halasztott fizetés, részletfizetés, és a még ki nem fizetett ellenérték | | | |  |  |  |  |  |
| g | hitelintézetek által, származékos műveletek különbözeteként az Államadósság Kezelő Központ Zrt.-nél elhelyezett fedezeti betétek, és azok összege | | | |  |  |  |  |  |
| **összesen** | | | | |  | **110 457** | **116 382** | **110 159** |  |
|  |  |  |  |  |  |  |  |  |  |
| **Sor-szám** | **a 353/2011. (XII. 30.) Korm. rendelet az adósságot keletkeztető ügyletekhez történő hozzájárulás részletes szabályairól 2. § (1) bekezdés  saját bevételek köre** | | | |  | **Bevételek várható összege** | | |  |
|  | **2023.** | **2024.** | **2025.** |  |
| 1 | a helyi adóból és a települési adóból származó bevétel | | | |  | 680 000 | 680 000 | 680 000 |  |
| 2 | az önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel, | | | |  |  |  |  |  |
| 3 | az osztalék, a koncessziós díj és a hozambevétel, | | | |  |  |  |  |  |
| 4 | a tárgyi eszköz és az immateriális jószág, részvény, részesedés, vállalat értékesítéséből vagy privatizációból származó bevétel, | | | |  |  |  |  |  |
| 5 | bírság-, pótlék- és díjbevétel | | | |  | 1 500 | 1 500 | 1 500 |  |
| 6 | a kezesség-, illetve garanciavállalással kapcsolatos megtérülés | | | |  |  |  |  |  |
| **összesen** | | | | |  | **681 500** | **681 500** | **681 500** |  |
|  |  |  |  |  |  |  |  |  |  |
| **Adósságot keletkeztető ügyletekből eredő tervezett fizetési kötelezettségek és a tervezett saját bevételek aránya %** | | | | | megkötött | 13,9 | 13,2 | 12,5 |  |
| tervezett | 2,3 | 3,8 | 3,6 |  |
| **összesen** | **16,2** | **17,1** | **16,2** |  |
|  |  |  |  |  |  |  |  |  |  |

**2. napirend**

KISKŐRÖS VÁROS ÖNKORMÁNYZATÁNAK 2022. ÉVI KÖLTSÉGVETÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Költségvetési referens

**Domonyi László polgármester** elmondta, hogy Kiskőrös város költségvetése stabil, a Város működését a járványhelyzet sem tudta megrendíteni. A költségvetés stabilitását legfőképp az adóbevételek és a kormányzati támogatások mértéke határozzák meg. Az adóbevételek jól alakultak, az iparűzési adó 650 millió forint körül realizálódott, a kommunális adó 82 millió forintra emelkedett. A Kormány részéről 182 millió forint támogatás érkezett a vállalkozások számára elengedett iparűzési adókiesés kompenzálására. Kiemelte, hogy az adócsoport rendkívül hatékony munkát végzett, adóellenőrzési folyamatot indítottak el, mely jelentős bevételi növekedést eredményezett a kommunális adó tekintetében. Felhívta a lakosság figyelmét, hogy ingatlan vásárlás esetén bejelentési kötelezettségük van az Önkormányzat felé, azok után ugyanis adót kell fizetni.

A Kormány részéről beígért kompenzációk is érkeznek, így például a gyermekétkeztetés vagy a megemelt bérek vonatkozásában.

A továbbiakban elmondta, hogy az Önkormányzat stabilan tud működni, de e~~z~~ mellett hitelállománya is van. A banki alapkamat emelések következtében az Önkormányzat banki kamatbefizetései is nőnek, de ez nem okoz költségvetési problémát. A fejlesztések az elkövetkezendő időben is zavartalanul folyhatnak tovább, de a szakemberek részéről fontos a jól átgondolt, precíz, előretekintő kalkuláció. Ezt követően ismertette a jövőbeni fejlesztési elképzeléseket, melyek mellett fontos célként említette a tartalékképzést is.

Végezetül ismertette az Önkormányzat 2022. évi költségvetésének keretszámait, megköszönte a kiskőrösiek helytállását az adóbefizetések terén.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

**Pohankovics András,** az Ipari, Mezőgazdasági és Klímapolitikai Bizottság elnöke úgy ítélte meg, hogy a költségvetés továbbra is biztosítja a szelektív hulladékgyűjtést, az Önkormányzat zavartalanul működtetni tudja a hulladéklerakó udvart, stabil költségvetést tud biztosítani a Kőröskom Kft., valamint a Kőrösszolg Kft. működéséhez. Folytatódni tud a csapadékvízgyűjtő rendszer rekonstrukciója, valamint a faültetési program is. Elmondta, hogy lakossági panaszok érkeztek a fakivágásokkal kapcsolatban, az ügyben a lakosok türelmét kérte. A kivágott fák pótlása az idei év során megtörténik.

Az ipari park tervezésére és kivitelezésére is biztosít forrást a költségvetés TOP-os pályázati projekt keretében. Kiskőrös egy vonzó beruházói környezet, ideális célpont a vállalkozóknak, letelepedőknek, egy fejlődő település.

Tájékoztatásul elmondta, hogy a napokban tartott sajtótájékoztató szerint két kiskőrösi mezőgazdasági feldolgozó üzem is nagy összegű kormányzati támogatásban részesült.

**Filus Tibor,** a Kulturális, Turisztikai és Sport Bizottság elnöke kiemelte, hogy az Önkormányzat idei költségvetésében a kultúra továbbra is központi szerepet kap, egyebek mellett fejlesztésre kerül a művelődési központ, illetve a Petőfi Szülőház és Emlékmúzeum is teljesen megújul. Ezt követően sporttal kapcsolatos statisztikai adatokról adott tájékoztatást, majd elmondta, hogy a város anyagilag is támogatja a helyi sportegyesületeket, pályázatok esetén pedig az önerőt biztosítja részükre.

**Szedmák Tamás alpolgármeste**r kiegészítésként elmondta, hogy az Önkormányzat évek óta készül Petőfi Sándor születésének 200. évfordulójára, de az idei év az első, amikor a Város költségvetésében a Petőfi 200 eseménysorozat rendezvényeire pénzeszközök kerültek elkülönítésre, amit szükség esetén majd módosítanak.

További kérdés, hozzászólás nem volt, a polgármester szavazásra bocsátotta a rendelet-tervezetet.

A Képviselő-testület 11 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**3/2022. (...) önkormányzati rendelete**

**Kiskőrös Város 2022. évi költségvetéséről**

Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

**A rendelet hatálya**

**1. §**

A rendelet hatálya kiterjed Kiskőrös Város Önkormányzatára, valamint az önkormányzat által alapított és fenntartott költségvetési szervekre.

**Címrend**

**2. §**

(1) Az önkormányzat által irányított, önállóan működő költségvetési szervek külön-külön címet alkotnak jelen rendelet 4. és az 5. mellékletében foglaltak szerint. Jelen rendelet 4. és 5. melléklete a bevételeket és a kiadásokat kiemelt előirányzatok és kötelező feladatok, önként vállalt feladatok, valamint államigazgatási feladatok szerinti bontásban tartalmazza az engedélyezett létszámokkal együtt.

(2) A Kiskőrösi Polgármesteri Hivatal (továbbiakban: Polgármesteri Hivatal), mint önállóan működő és gazdálkodó költségvetési szerv, igazgatási előirányzatai önálló címet alkotnak.

(3) Az Önkormányzat és a Polgármesteri Hivatal kiadásai elkülönülnek egymástól jelen rendelet 5. mellékletében.

(4) Az Önkormányzat és a Polgármesteri Hivatal bevételei elkülönülnek egymástól jelen rendelet 3. mellékletében.

**Főösszegek**

**3. §**

(1) A Képviselő-testület Kiskőrös Város 2022. évi költségvetésének

*a)* költségvetési kiadások főösszegét: 5.102.647.235 forintban

*b)* finanszírozási kiadásait: 1.127.627.290 forintban

*c)* költségvetési bevételi főösszegét: 3.403.665.634 forintban

*d)* finanszírozási bevételit: 2.826.608.891 forintban

állapítja meg.

(2) A költségvetési bevételek és a költségvetési kiadások különbözete a költségvetési hiány, amelynek fedezetei a finanszírozási bevételek (előző évi maradvány igénybevétele - belső finanszírozás; hitel felvétel, betétek megszűntetése, belföldi értékpapírok bevételei - külső finanszírozás).

(3) A költségvetés összevont mérlegét, működési és felhalmozási célú bevételi és kiadási előirányzatok szerinti bontásban elkülönítetten, – a finanszírozási műveleteket is figyelembe véve – együttesen egyensúlyban jelen rendelet 2. melléklete tartalmazza. A várható bevételi és kiadási előirányzatainak teljesüléséről az összevont előirányzat felhasználási tervet jelen rendelet 1. melléklete tartalmazza.

**Kiadások**

**4. §**

(1) A 3. § (1) bekezdésében megállapított költségvetési kiadási főösszeg címek, alcímek, kiemelt előirányzatok és kötelező feladatok, önként vállalt feladatok, valamint államigazgatási feladatok szerinti részletezését jelen rendelet 5. melléklete, a beruházások, felújítások kiadásait beruházásonként, felújításonként jelen rendelet 6. melléklete tartalmazza.

(2) Az európai uniós forrásból finanszírozott támogatással megvalósuló programok, projektek bevételeit és kiadásait, valamint az önkormányzaton kívüli ilyen projekthez történő hozzájárulást jelen rendelet 8. melléklete tartalmazza.

(3) A 3. § (1) bekezdésében megállapított finanszírozási kiadásokat jelen rendelet 5. melléklete feladatonként elkülönítetten tartalmazza.

(4) A 2022. év azon fejlesztési céljait, amelyek megvalósításához adósságot keletkeztető ügylet megkötése vált, vagy válhat szükségessé, az adósságot keletkeztető ügyletek várható együttes összegével együtt jelen rendelet 10. melléklete tartalmazza.

**Bevételek**

**5. §**

(1) A 3. § (1) bekezdésében meghatározott költségvetési bevételi főösszeg kiemelt előirányzatok, és kötelező, önként vállalt feladatok, valamint államigazgatási feladatok szerinti bontásban jelen rendelet 3. melléklete, az önkormányzat által irányított költségvetési szervek szerinti megoszlását jelen rendelet 4. melléklete tartalmazza.

(2) A 3. § (1) bekezdésében megállapított finanszírozási bevételeket jelen rendelet 3. és 4. melléklete elkülönítetten tartalmazza.

**Általános és céltartalék**

**6. §**

(1) A Képviselő-testület a 3. § (1) bekezdésében meghatározott kiadási főösszegen belül az évközi többletigények, valamint az elmaradt bevételek pótlására az általános tartalék összegét 2.000.000 forintban állapítja meg.

(2) A céltartalékok összege 302.978.890 forint jelen rendelet 7. mellékletében meghatározott célonkénti bontásban.

**Éves létszám-előirányzat**

**7. §**

Az éves engedélyezett létszám-előirányzatokat költségvetési szervenként jelen rendelet 5. melléklete tartalmazza, a közfoglalkoztatottak éves létszám-előirányzata külön címen szerepel.

**Több éves kihatással járó feladatok**

**8. §**

A több éves kihatással járó feladatok, az adósságot keletkeztető ügyletek és kezességvállalások, valamint saját bevételek körét jelen rendelet 9. melléklete tartalmazza szöveges indoklással. A Képviselő-testület a későbbi évek előirányzatait véglegesen az adott évi költségvetés elfogadásakor állapítja meg.

**Költségvetési hiány finanszírozása**

**9. §**

A Képviselő-testület a saját önkormányzati források maximális feltárására kell, hogy törekedjen a kiadások lehetséges csökkentése mellett.

**A költségvetés végrehajtásának általános szabályai**

**10. §**

(1) Az önkormányzati gazdálkodás végrehajtó szerve a Polgármesteri Hivatal.

(2) Az Önkormányzat önállóan működő költségvetési szervei e rendelet kihirdetését követő 10 napon belül saját elemi költségvetésüket kötelesek a Polgármesterhez jóváhagyásra benyújtani.

**11. §**

(1) Az általános tartalék és a jelen rendelet 7. melléklet 4., 5. és 6. pontjában meghatározott céltartalék felosztásáról a polgármester javaslatára a Képviselő-testület dönt.

(2) A Képviselő-testület a céltartalék terhére történő átcsoportosítás jogát jelen rendelet 7. melléklete 1., 2. és 3. pontjaiban foglaltak szerint a polgármesterre átruházza.

**12. §**

(1) Az Önkormányzat számláin levő, átmenetileg szabad pénzeszközöket a polgármester jogosult lekötött bankbetétben elhelyezni, illetve azokért elidegeníthető értékpapírt vásárolni.

(2) A Képviselő-testület felhatalmazza a polgármestert, hogy az önkormányzat által fejezeti kezelésű előirányzatokra vagy költségvetési támogatásra benyújtandó támogatási igény esetében – a pályázat benyújtását jóváhagyó és saját forrás biztosításáról szóló külön képviselő-testületi döntés nélkül – az önkormányzat nevében előzetesen nyilatkozzon a saját forrás biztosításáról azzal, hogy nyertes pályázat esetén a támogatási szerződés megkötéséhez képviselő-testületi döntés szükséges.

(3) Az előző évi maradvány elvonandó és felhasználható összegről valamennyi költségvetési szerv vonatkozásában a 2021. évi zárszámadásról szóló önkormányzati rendelet elfogadásával egyidejűleg, hitel felvételéről igény esetén a Képviselő-testület dönt.

(4) A Képviselő-testület felhatalmazza a polgármestert, hogy a már nyertes pályázatok esetében a kiemelt előirányzatok között, többletelőirányzat biztosítása nélkül, előirányzat átcsoportosítást hajtson végre, amennyiben a projekt megvalósításához szükséges.

**13. §**

(1) A Képviselő-testület dönt a forrásfelhasználásról. A Képviselő-testület változtathatja meg a helyi önkormányzat, valamint az általa irányított költségvetési szervek költségvetését rendeletének módosításával. A kiemelt előirányzatokon belül átcsoportosításhoz nem szükséges a Képviselő-testület jóváhagyása, az átcsoportosítást a költségvetési szerv vezetője is kezdeményezheti, kivételt képeznek a közüzemi díjak előirányzatai, azok kötött felhasználásúak, kizárólag az adott feladatra használhatóak fel. A pontos adatszolgáltatások elvégzése érdekében Kiskőrösi Polgármesteri Hivatal pénzügyi osztálya automatikusan is végrehajtja az évközi módosításokat kiemelt előirányzatokon belül valamennyi költségvetési szerv vonatkozásában.

(2) A költségvetési szerv, e rendeletben megállapított saját bevételi előirányzatain felüli, pénzügyileg teljesült többletbevételét csak a Képviselő-testület előzetes engedélyével, a felhasználásra engedélyezett többletnek megfelelő összegben, a rendelet módosítását követően használhatja fel; a bevételek tervezettől történő elmaradása esetén azokat csökkenteni kell. A többletbevételek felhasználására irányuló, valamint a kiemelt előirányzat közötti módosítási kérelmeket a költségvetési szerv vezetője küldi meg a Polgármesteri Hivatal pénzügyi osztálya részére a felmerülés pillanatában, de legkésőbb november 10-ig.

(3) Az önkormányzati gazdálkodás végrehajtó szerve köteles a negyedéves költségvetési jelentéseket felülvizsgálni, amennyiben az önállóan működő költségvetési szerv a részére megállapított előirányzatokat nem takarékosan használja fel, vagy a kiadási előirányzatok az időarányostól jelentős mértékben túlteljesülnek, arról a Polgármestert haladéktalanul tájékoztatni köteles. A következő testületi ülésen a Polgármester javaslatára a Képviselő-testület dönt az előirányzatok feletti rendelkezési jogosultság visszavonásáról, vagy korlátozásáról.

(4) Újabb kötelezettségek vállalása előtt figyelembe kell venni a meglévő, többéves kihatással járó kötelezettségeket, továbbá a fedezetül szolgáló bevételek realizálását.

(5) Az Önkormányzat és az általa irányított költségvetési szervek követeléséről történő lemondás lehetőségeit Kiskőrös Város Önkormányzata Képviselő-testületének a követelések elengedésének eseteiről szóló 2/2018. (I.25.) önkormányzati rendelet szabályozza.

**14. §**

(1) Az Önkormányzat a költségvetési szervek finanszírozását havonta a nettó bérek és az egy havi dologi kiadások első felére minden hónap 7-ig az Önkormányzat fizetési számlájáról a költségvetési szervek számláira automatikusan átvezeti. Az egy havi dologi kiadások 2. felének finanszírozása minden hónap 20-ig történik meg. A finanszírozás felülvizsgálata az időarányos teljesítés érdekében július 31-ig, október 31-ig és december 31-ig esedékes a különbözet folyósításával egyidejűleg.

(2) Rendkívüli, ad hoc, eseti jellegű kifizetések esetén igénybejelentést és döntést követően, rugalmas ütemezéssel történik a finanszírozás.

**15. §**

(1) A készpénzben történő teljesítések esetei az alábbiak:

*a)* eseti, időszakos jellegű kifizetések (pl: közcélú/közhasznú alkalmazottak illetménye – kivételesen indokolt esetben-, polgármester költségtérítése),

*b)* alkalmanként az önkormányzat pénzbeli ellátásainál,

*c)* eseti kifizetések (pl: önkormányzati vagyonnal kapcsolatos kifizetések, dologi kiadások)

*d)* utólagos elszámolásra kiadott előleg felvétele.

(2) A készpénzfelvételre jogosultak körét, a felvehető összeget, a jogcímet, az elszámolás feltételeit a Polgármesteri Hivatal hatályos *Pénz- és értékkezelési szabályzata;* a felvételnél/elszámolásnál használt bizonylatok körét a Polgármesteri Hivatal hatályos *Bizonylati szabályzatának Bizonylati albuma* tartalmazza.

**16. §**

Az Önkormányzat által irányított önállóan működő költségvetési szerveknél jutalom, prémium, céljuttatás címén teljesítményösztönzés, személyi ösztönzés céljából előirányzat nem tervezhető.

**17. §**

Az 5. melléklet egyéb működési és felhalmozási célú támogatásai folyósítására kizárólag támogatási megállapodás alapján kerülhet sor, amelynek részletes feltételeit, szabályait az államháztartáson kívüli forrás átadásáról-átvételéről szóló helyi rendelet szabályozza.

**18. §**

(1) A költségvetési szervek az általuk elismert, az esedékességet követő harminc napon túli, lejárt esedékességű elismert tartozásállományukat - hitelezők szerinti bontásban - havonta, a tárgyhónapot követő hó 10. napjáig kötelesek a Polgármesternek bejelenteni, aki a következő testületi ülésen köteles erről tájékoztatni a Képviselő-testületet.

(2) Amennyiben a költségvetési szerv (1) bekezdés szerinti tartozásállományának mértéke két egymást követő hónapban eléri az éves eredeti kiadási előirányzata 10 %-át, vagy az ötvenmillió forintot a Képviselő-testület a költségvetési szervhez önkormányzati biztost rendel ki.

**Záró rendelkezések**

**19. §**

Ez a rendelet a kihirdetését követő napon lép hatályba.

*Mellékletek a jegyzőkönyvhöz csatolva.*

**3. napirend**

PÁLYÁZAT BENYÚJTÁSA AZ „ÖNKORMÁNYZATI FELADATELLÁTÁST SZOLGÁLÓ FEJLESZTÉSEK TÁMOGATÁSA” CÍMŰ PÁLYÁZATI KIÍRÁSRA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati referens

**Domonyi László polgármester** az előterjesztés szóbeli ismertetésére felkérte **Rennes Éva pályázati és fejlesztési csoportvezetőt.**

**Rennes Éva pályázati és fejlesztési csoportvezető** elmondta, hogy a Kormány különböző pályázati kiírásokkal segíti az önkormányzatok működését. A helyi önkormányzatért felelős miniszter jelen pályázati kiírása lehetőséget nyújt arra, hogy a pályázat keretében utak, járdák, illetve önkormányzati feladatellátást folytató egészségügyi, óvodai, vagy bölcsődei intézmények kerüljenek felújításra. Az Önkormányzat az adott konstrukcióban hosszú évek óta sikeren nyújtunk be pályázatot. Az idei évben, a pályázat keretén belül, a Szűcsi Óvoda kerülne felújításra. Az óvoda érintésvédelmi szabályzata előírásainak megfelelően elektromos munkák valósulnának meg, valamint tisztasági festés. A felújítás becsült költsége bruttó 5.000.000 Ft. A pályázati felhívás alapján Kiskőrös Városa 75 százalékos támogatási intenzitásra jogosult, így 3.750.000 Ft támogatásban részesülhet, melyhez 1.250.000 Ft önerő biztosítása szükséges.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**13/2022. sz. Képv. test. hat.**

Pályázat benyújtása az „Önkormányzati feladatellátást szolgáló fejlesztések támogatása” című pályázati kiírásra

**HATÁROZAT**

A Képviselő-testület:

1. egyetért azzal, hogy a Szűcsi óvoda (6200 Kiskőrös, Rákóczi Ferenc utca 144. szám - 723 hrsz) kisebb mértékű felújítása (festés, elektromos és villanyszerelési munkák elvégzése) érdekében pályázatot nyújtson be.
2. a bruttó 3.750.000,-Ft költség fedezetére pályázatot nyújt be a „Magyarország 2022. évi központi költségvetéséről szóló 2021. évi XC. törvény (továbbiakban: költségvetési törvény) (3.) 3.3. Kötelező önkormányzati feladatot ellátó intézmények fejlesztése, felújítása jogcím vonatkozásában, Önkormányzati feladatellátást szolgáló fejlesztések támogatására” c. pályázati felhívásra, „A Szűcsióvoda fejlesztése” megnevezésű pályázat elnyerésére.
3. a fennmaradó bruttó 1.250.000,-Ft összeget, saját forrásként, Kiskőrös Város Önkormányzatának 2022.évi költségvetése terhére biztosítja.
4. felkéri a polgármestert, hogy a költségvetési rendelet soron következő módosítását -a fentiek figyelembevételével- terjessze elő.
5. felhatalmazza a polgármestert a nyilatkozattételre, valamint arra, hogy a pályázattal kapcsolatos ügyekben eljárjon, és a támogatási szerződést, a pályázatot kiíró Minisztériummal megkösse.

**Felelős:** polgármester

**Határidő:** azonnal

**4. napirend**

A KISKŐRÖSI ÓVODÁK ALAPÍTÓ OKIRATÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési referens

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a Rákóczi utca címrendezése során megállapításra került, hogy a Kiskőrösi Óvodák Szűcsi Óvodájának telephelye nem megfelelő címmel rendelkezik. A címrendezés megtörtént, ennek megfelelően szükséges a Kiskőrösi Óvodák alapító okiratát módosítani.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot alkotta:

**14/2022. sz. Képv. test. hat.**

A Kiskőrösi Óvodák alapító okiratának módosítása

**HATÁROZAT**

A Képviselő-testület

1. egyetért azzal, hogy a Kiskőrösi Óvodák alapító okirata a határozat 1. melléklete szerinti tartalommal módosításra kerül.
2. felhatalmazza a polgármestert a határozat 1. mellékletét képező módosító okirat és a határozat 2. mellékletét képező módosításokkal egységes szerkezetbe foglalt alapító okirat aláírására.

**Felelős:** polgármester

**Határidő:** azonnal

*1. melléklet a 14/2022. sz. Képv. test. határozathoz*

Okirat száma:

Módosító okirat

**A** **Kiskőrösi Óvodák a** **Kiskőrös Város Önkormányzatának Képviselő-testülete által 2021. november 26. napján kiadott 8123-18/2021. számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján – ……/2022. számú Képviselő-testületi határozat figyelemmel – a következők szerint módosítom:**

**1. Az alapító okirat 1.2.2. telephelyei az alábbiak szerint módosulnak:**1.2.2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Batthyány Óvoda | 6200 Kiskőrös, Batthyány utca 2. |
| 2 | Szűcsi Óvoda | 6200 Kiskőrös, Rákóczi utca 144. |
| 3 | Erdőtelki Óvoda | 6200 Kiskőrös, Nyárfa utca 35. |

1. **Az alapító okirat 6.3. pontja a feladatellátást szolgáló ingatlanvagyon az alábbiak szerint módosul:**

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezés joga vagy a vagyon használati joga | az ingatlan funkciója, célja |
| 1 | Kőrisfa utca 14. | 3963/34 | Önkormányzati vagyon | Óvoda |
| 2 | Batthyány utca 2. | 3013 | Önkormányzati vagyon | Óvoda |
| 3 | Rákóczi utca 144. | 723 | Önkormányzati vagyon | Óvoda |
| 4 | Nyárfa utca 35. | 4526 | Önkormányzati vagyon | Óvoda |

Jelen módosító okiratot a törzskönyvi nyilvántartásba történő bejegyzés napjától kell alkalmazni.

*2. melléklet a 14/2022. sz. Képv. test. határozathoz*

Okirat száma:

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján a Kiskőrösi Óvodák alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Kiskőrösi Óvodák
   2. A költségvetési szerv
      1. székhelye: 6200 Kiskőrös, Kőrisfa utca 14.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Batthyány Óvoda | 6200 Kiskőrös, Batthyány utca 2. |
| 2 | Szűcsi Óvoda | 6200 Kiskőrös, Rákóczi utca 144. |
| 3 | Erdőtelki Óvoda | 6200 Kiskőrös, Nyárfa utca 35. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 2013.01.01.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Kiskőrös Város Önkormányzata
      2. székhelye: 6200 Kiskőrös, Petőfi Sándor tér 1.
   3. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Kiskőrösi Többcélú Kistérségi Társulás Óvodája, Általános Iskolája, Középiskolája, Szakiskolája és Kollégiuma | 6200 Kiskőrös, Árpád u. 20. |

1. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Kiskőrös Város Önkormányzata Képviselő-testülete
      2. székhelye: 6200 Kiskőrös, Petőfi Sándor tér 1.
   2. A költségvetési szerv fenntartójának
      1. megnevezése: Kiskőrös Város Önkormányzata
      2. székhelye: 6200 Kiskőrös, Petőfi Sándor tér 1.
2. **A költségvetési szerv tevékenysége**
   1. A költségvetési szerv közfeladata: A nemzeti köznevelésről szóló 2011. évi CXC. törvényben meghatározott feladatok.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 851020 | Óvodai nevelés |

* 1. A költségvetési szerv alaptevékenysége: A nemzeti köznevelésről szóló 2011. évi CXC. törvényben meghatározott feladatok. Óvodai nevelés, ellátás, sajátos nevelési igényű gyermekek óvodai nevelésének ellátása, gyermekétkeztetés, munkahelyi étkeztetés.
  2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 041231 | Rövid időtartamú közfoglalkoztatás |
| 2 | 041233 | Hosszabb időtartamú közfoglalkoztatás |
| 3 | 091110 | Óvodai nevelés, ellátás szakmai feladatai |
| 4 | 091120 | Sajátos nevelési igényű gyermekek óvodai nevelésének, ellátásának szakmai feladatai |
| 5 | 091140 | Óvodai nevelés, ellátás működtetési feladatai |
| 6 | 096015 | Gyermekétkeztetés köznevelési intézményben |
| 7 | 096025 | Munkahelyi étkeztetés köznevelési intézményben |

* 1. A költségvetési szerv illetékessége, működési területe: Kiskőrös

1. **A költségvetési szerv szervezete és működése**
   1. A költségvetési szerv vezetőjének megbízási rendje: Vezetője az igazgató, akit a Képviselő-testület – pályázat alapján – legfeljebb 5 évig terjedő határozott időre bíz meg. Foglalkoztatási jogviszonyára a közalkalmazottak jogállásáról szóló 1992. évi XXXIII. törvény vonatkozik. A vezető felett az egyéb munkáltatói jogokat a polgármester gyakorolja.
   2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | Munkaviszony | A munka törvénykönyvéről szóló 2012. évi I. törvény |
| 2 | Közalkalmazotti jogviszony | A közalkalmazottak jogállásáról szóló 1992. évi XXXIII. törvény |
| 3 | Megbízási jogviszony | A polgári törvénykönyvről szóló 2013. évi V. törvény |

1. **A köznevelési intézményre vonatkozó rendelkezések**
   1. A köznevelési intézmény
      1. típusa: Óvoda
      2. alapfeladatának jogszabály szerinti megnevezése: A nemzeti köznevelésről szóló 2011. évi CXC. törvény 4. §. 14a pontjának a) alpontja alapján „óvodai nevelés”
      3. gazdálkodásával összefüggő jogosítványok: Pénzügyi gazdálkodási feladatait a Kiskőrösi Polgármesteri Hivatal (6200 Kiskőrös, Petőfi Sándor tér 1.) látja el.
   2. A feladatellátási helyenként felvehető maximális gyermek-, tanulólétszám:

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | munkarend megjelölése | maximális gyermek-, tanulólétszám |
| 1 | Kőrisfa Óvoda | Óvodai nevelés |  | 180 fő |
| 2 | Batthyány Óvoda | Óvodai nevelés |  | 180 fő |
| 3 | Szűcsi Óvoda | Óvodai nevelés |  | 90 fő |
| 4 | Erdőtelki Óvoda | Óvodai nevelés |  | 30 fő |

* 1. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezés joga vagy a vagyon használati joga | az ingatlan funkciója, célja |
| 1 | Kőrisfa utca 14. | 3963/34 | Önkormányzati vagyon | Óvoda |
| 2 | Batthyány utca 2. | 3013 | Önkormányzati vagyon | Óvoda |
| 3 | Rákóczi utca 144. | 723 | Önkormányzati vagyon | Óvoda |
| 4 | Nyárfa utca 35. | 4526 | Önkormányzati vagyon | Óvoda |

**5. napirend**

A hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezéséről és az anyakönyvi eljárásban fizetendő díj mértékéről szóló önkormányzati rendelet módosítása

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy a rendelet módosítására a házasságkötésnél hivatali munkaidőn kívül, valamint hivatali helységen kívül közreműködő anyakönyvvezető díjazásának emelése miatt szükséges. A többletszolgáltatást igénybe vevő párok által fizetendő díjak változatlanul maradnak, csak a közreműködő anyakönyvvezető díjazása módosulna. A hivatali munkaidőn kívül történő anyakönyvi eseménynél a bruttó 7.500,- forint díjazás bruttó 8.500,- forint díjazásra, a hivatali helyiségen kívüli anyakönyvi eseménynél a bruttó 14.000,- forint díjazás bruttó 15.000,- forint díjazásra emelkedne.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester szavazásra bocsátotta a rendelet-tervezetet.

A Képviselő-testület 11 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**4/2022. (...) önkormányzati rendelete**

**a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezéséről és az anyakönyvi eljárásban fizetendő díj mértékéről szóló**

**4/2015. (I. 22.) önkormányzati rendelet módosításáról**

Kiskőrös Város Önkormányzatának Képviselő-testülete az anyakönyvi eljárásról szóló 2010. évi I. törvény 96. §-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezéséről és az anyakönyvi eljárásban fizetendő díj mértékéről szóló 4/2015. (I.22.) önkormányzati rendelet (a továbbiakban: Ar.) 2. §-a helyébe a következő rendelkezés lép:

**„2. §**

E rendelet alkalmazásában:

*a)* hivatali helyiség: a Kiskőrösi Polgármesteri Hivatal (6200 Kiskőrös, Petőfi Sándor tér 1.) hivatali helyisége

*b)* hivatali munkaidő: Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló hatályos önkormányzati rendeletében a képviselő-testület hivatalára meghatározott általános munkarend.”

**2. §**

A hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezéséről és az anyakönyvi eljárásban fizetendő díj mértékéről szóló 4/2015. (I.22.) önkormányzati rendelet 3. § (1) bekezdése helyébe a következő rendelkezés lép:

„(1) Házasságkötést és bejegyzett élettársi kapcsolat létesítését hivatali munkaidőn kívül

*a)* munkanapon 19 óráig,

*b)* szombaton 10-19 óra közötti időszakban lehet lebonyolítani.”

**3. §**

Az Ar. 5. §-a helyébe a következő rendelkezés lép:

**„5. §**

(1) A hivatali munkaidőn kívül, hivatali helyiségben történő házasságkötésnél és bejegyzett élettársi kapcsolat létesítésénél közreműködő anyakönyvvezetőt anyakönyvi eseményenként bruttó 8.500,- forint díjazás illeti meg.

(2) A hivatali helyiségen kívül történő házasságkötésnél és bejegyzett élettársi kapcsolat létesítésénél közreműködő anyakönyvvezetőt anyakönyvi eseményenként bruttó 15.000,- forint díjazás illeti meg.”

**4. §**

Az Ar.

*a)* 3. § (2) bekezdésében az „élettársai” szövegrész helyébe az „élettársi” szöveg,

*b)* 3. § (3) bekezdésében az „élettársai” szövegrészek helyébe az „élettársi” szöveg,

*c)* 3. § (4) bekezdésében az „élettársai” szövegrész helyébe az „élettársi” szöveg,

*d)* 4. § (1) bekezdésében az „élettársai” szövegrész helyébe az „élettársi” szöveg,

*e)* 4. § (2) bekezdésében az „élettársai” szövegrész helyébe az „élettársi” szöveg,

*f)* 4. § (3) bekezdésében az „élettársai” szövegrész helyébe az „élettársi” szöveg,

*g)* 4. § (4) bekezdésében az „élettársai” szövegrész helyébe az „élettársi” szöveg

lép.

**5. §**

Ez a rendelet 2022. március 1-jén lép hatályba.

1. **napirend**

PETŐFI SÁNDOR SZÜLETÉSÉNEK 200. ÉVFORDULÓJA MEGÜNNEPLÉSÉHEZ KAPCSOLÓDÓ programOK ELFOGADÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Aljegyző

**Domonyi László polgármester** az előterjesztés szóbeli ismertetésére felkérte**Szedmák Tamás alpolgármestert.**

**Szedmák Tamás alpolgármester** elmondta, hogy a Képviselő-testület már az alakuló ülésén megfogalmazta, hogy Petőfi Sándor születése 200. évfordulóját egy nagyszabású emlékévvel kívánja megünnepelni. 2020. októberében e céllal megalakult a Kiskőrös Petőfi 200 Emlékbizottság. Összeállításra került egy táblázat, mely tartalmazza a Kiskőrösön megvalósuló, illetve kiskőrösiek által megvalósítandó rendezvények, események sorát. A Bizottság célja, hogy az eseményekre, programokra a helyi és térségbeli látogatókon kívül távoli településekről is városunkba látogassanak. Az idei évben, a március 15-ét megelőző hétvégén, pontosabban március 14-én hivatalosan is elindul a kiskőrösi Petőfi 200. emlékév, mely 2023. októberéig tart. Az érdeklődők az egyes programokról különböző kiadványokból értesülhetnek majd, kialakításra kerül egy új internetes felület is, ahol az események folyamatosan nyomon követhetőek lesznek, valamint a közösségi médiafelületeken is közzétételre kerülnek majd.

**Szlovák Pál** a Társadalompolitikai Bizottság elnöke, **Pohankovics András** az Ipari, Mezőgazdasági és Klímapolitikai Bizottság elnöke, **Horváth János** az Ügyrendi és Összeférhetetlenségi Bizottság elnöke, **Pethő Attila** a Pénzügyi Bizottság elnöke, **Filus Tibor** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**15/2022. sz. Képv. test. hat.**

Petőfi Sándor születésének 200. évfordulója megünnepléséhez kapcsolódó programok elfogadása

**HATÁROZAT**

A Képviselő-testület

1. egyetért azzal, hogy Petőfi Sándor születése 200. évfordulójának méltó megünneplésére Kiskőrös Városban 2022. március 14. és 2023. október 17. közötti időszakban kerüljön sor.
2. a Kiskőrös Petőfi 200 Emlékbizottság által összeállított programtervet a határozat mellékletében foglaltak szerint jóváhagyja.
3. egyetért azzal, hogy a programtervben nem szereplő további programok megvalósításának és költségtervének jóváhagyására a Polgármester jogosult.
4. felkéri a polgármestert, hogy a 2022. és 2023. évi költségvetéseket a fentiek figyelembevételével terjessze elő.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

KŐRÖSSZOLG NONPROFIT KFT.-VEL MEGKÖTÖTT TÁMOGATÁSI SZERZŐDÉSEK FELÜLVIZSGÁLATA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Szlanka Pálné pénzügyi osztályvezetőt.**

**Szlanka Pálné pénzügyi osztályvezető** elmondta, hogy Kiskőrös Város Képviselő-testületének döntései alapján támogatási szerződések kerültek megkötésre intézmény üzemeltetési, köztisztasági és parkfenntartási, beruházás-lebonyolító mérnöki és fürdő üzemeltetési közfeladatok ellátása tárgyában a Kőrösszolg Nonprofit Kft-vel. A támogatási szerződések jelenleg 2020. július 1. napjától 2025. június 30. napjáig terjedő, öt év határozott időtartamra szólnak, kivéve a fürdő üzemeltetési feladatokat, amely 2019. augusztus 1. napjától 2024. július 31. napjáig szól. A támogatási szerződések értelmében a felek a támogatási összeget minden év január 20. napjáig felülvizsgálják, mely felülvizsgálat a 2022. évi költségvetés tervezése során megtörtént és Kiskőrös Város 2022. évi költségvetéséről szóló önkormányzati rendeletébe beépítésre is került.

Intézmény üzemeltetési közfeladatok ellátásához közel 71 millió Ft, köztisztasági és parkfenntartási közfeladat ellátásához 102 millió Ft, beruházás-lebonyolító mérnöki feladatok ellátásához 5, 7 millió Ft és a fürdő üzemeltetési feladatok ellátásához 99,8 millió Ft kiadási előirányzat került elfogadásra, ennek megfelelően szükséges a támogatási összegeket módosítani. A támogatási összegek a 2021. évihez képest növekedtek, de a növekedés indokolt és szükséges.

**Szlovák Pál** a Társadalompolitikai Bizottság elnöke, **Pohankovics András** az Ipari, Mezőgazdasági és Klímapolitikai Bizottság elnöke, **Horváth János** az Ügyrendi és Összeférhetetlenségi Bizottság elnöke, **Pethő Attila** a Pénzügyi Bizottság elnöke, **Filus Tibor** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Ungvári Ferenc képviselő** elmondta, hogy a Felügyelő Bizottság a határozat-tervezet elfogadását javasolta.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**16/2022. sz. Képv. test. hat.**

Kőrösszolg Nonprofit Kft.-vel megkötött támogatási szerződések felülvizsgálata

**HATÁROZAT**

A Képviselő-testület

1. a 35/2020. (VI.24.) (1.pont) számú képviselő-testületi határozata alapján Kiskőrös Város Önkormányzata és a KŐRÖSSZOLG Nonprofit Kft. között intézmény üzemeltetési feladatok ellátása tárgyban megkötött támogatási szerződést jelen határozat 1. sz. melléklete szerinti tartalommal módosítja
2. a 35/2020. (VI.24.) (2.pont) számú képviselő-testületi határozata alapján Kiskőrös Város Önkormányzata és a KŐRÖSSZOLG Nonprofit Kft. között köztisztaság és parkfenntartási feladatok ellátása tárgyban megkötött támogatási szerződést jelen határozat 2. sz. melléklete szerinti tartalommal módosítja
3. a 35/2020. (VI.24.) (4.pont) számú képviselő-testületi határozat alapján Kiskőrös Város Önkormányzata és a KŐRÖSSZOLG Nonprofit Kft között beruházás-lebonyolító mérnöki feladatok ellátása tárgyában megkötött támogatási szerződést jelen határozat 3. sz. melléklete szerinti tartalommal módosítja
4. a 101/2019. (VII.25.) számú képviselő-testületi határozat alapján Kiskőrös Város Önkormányzata és a KŐRÖSSZOLG Nonprofit Kft. között fürdő üzemeltetési feladatok ellátása tárgyában megkötött támogatási szerződést jelen határozat 4. sz. melléklete szerinti tartalommal módosítja
5. felhatalmazza a polgármestert az 1-4. pontban megjelölt módosító okiratok, valamint a módosításokkal egységes szerkezetbe foglalt támogatási szerződések aláírására

**Felelős:** polgármester

**Határidő:** 2022. március 1.

*Mellékletek a jegyzőkönyvhöz csatolva.*

1. **napirend**

Kunság-Média Nonprofit Kft.-velMEGKÖTÖTT TÁMOGATÁSI SZERZŐDÉS FELÜLVIZSGÁLATA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Szlanka Pálné pénzügyi osztályvezetőt.**

**Szlanka Pálné pénzügyi osztályvezető** elmondta, hogy a Képviselő-testület döntése értelmében, önként vállalt feladatként „Kiskőrösi Hírek” elnevezéssel időszaki lapot alapított. A „Kiskőrösi Hírek” kiadása és szerkesztése 2021. március 1. napjától a Kunság-Média Nonprofit Szolgáltató Kft. feladatkörébe került át a Petőfi Sándor Városi Könyvtár intézménytől. A „Kiskőrösi Hírek” működtetése és kiadása közfeladat ellátási támogatási szerződés 2021. március 1. napjától 2023. február 28. napjáig terjedő, két év határozott időtartamra került megkötésre. A támogatási szerződés értelmében, a támogatás összegét a felek minden év január 20. napjáig felülvizsgálják, mely felülvizsgálat a 2022. évi költségvetés tervezése során megtörtént, mellyel kapcsolatban a Város 2022. évi költségvetéséről szóló önkormányzati rendeletébe beépítésre került 13 649 000 Ft kiadási előirányzat. A Felügyelő bizottság a napirendet tárgyalta és elfogadásra javasolja.

**Szlovák Pál** a Társadalompolitikai Bizottság elnöke, **Pohankovics András** az Ipari, Mezőgazdasági és Klímapolitikai Bizottság elnöke, **Horváth János** az Ügyrendi és Összeférhetetlenségi Bizottság elnöke, **Pethő Attila** a Pénzügyi Bizottság elnöke, **Filus Tibor** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**17/2022. sz. Képv. test. hat.**

Kunság-Média Nonprofit Kft.-vel megkötött támogatási szerződés felülvizsgálata

**HATÁROZAT**

A Képviselő-testület

1. a 21/2021. (II.25.) számú polgármesteri határozat alapján Kiskőrös Város Önkormányzata és a Kunság-Média Nonprofit Szolgáltató Kft. között a „Kiskőrösi Hírek” működtetése és kiadása önként vállalt közfeladatok ellátása tárgyban megkötött támogatási szerződést jelen határozat melléklete szerinti tartalommal módosítja.
2. felhatalmazza a polgármestert az 1. pontban megjelölt módosító okirat, valamint a módosításokkal egységes szerkezetbe foglalt támogatási szerződés aláírására.

**Felelős:** polgármester

**Határidő:** 2022. február 28.

*Melléklet a 17/2022. számú Képv. test. határozathoz*

**Támogatási szerződés önkormányzati közfeladat ellátására**

**Kiskőrösi Hírek működtetése és kiadása feladatok**

***1. számú módosítás***

mely létrejött egyrészről **Kiskőrös Város Önkormányzata** (továbbiakban: Önkormányzat) 6200 Kiskőrös, Petőfi Sándor tér 1., adószám: 15724784-2-03, képviseli: Domonyi László Mihály polgármester,

másrészről **KUNSÁG-MÉDIA Nonprofit Szolgáltató Korlátolt Felelősségű Társaság** (továbbiakban: Támogatott) 6200. Kiskőrös, Petőfi Sándor tér 3., cégjegyzékszám: 03-09-118366, adószám: 18347047-2-03, képviseli: Katusné Dávid Edit ügyvezető (továbbiakban együttesen: Felek)

között az alulírott helyen és napon, az alábbi feltételek szerint:

**1. Előzmények**

A Felek 21/2021.(II.25.)számú polgármesteri határozat alapján támogatási szerződést kötöttek a „Kiskőrösi Hírek” működtetése és kiadása önként vállalt közfeladat ellátása tárgyában.

A Képviselő-testület …./2022. (II.23.) számú határozata alapján a támogatási szerződés a következők szerint módosul.

**2. Módosuló rendelkezések**

2.1. A támogatási szerződés I.3.) pontjának helyébe az alábbi rendelkezés lép:

***3.)*** *Az Önkormányzat a Támogatott részére a fenti feladat ellátásához 2022. évben 13 650 000,- Ft,- azaz Tizenhárommillió-hatszázötvenezer forint általános működési támogatást biztosít a melléklet szerinti megosztásban, amelyet egyenlő részletekben havonta, legkésőbb minden hónap 7. napján átutalással a Támogatott rendelkezésére bocsájt.*

*Az Önkormányzat az adott évi költségvetésének elfogadásáig az előző év havi részleteinek megfelelő összegű támogatást biztosít.*

*A Támogatás összegét a Felek minden év január 20. napjáig felülvizsgálják. A Támogatott a következő évre vonatkozó támogatási igényét a tárgyév október 31. napjáig jelezni köteles az Önkormányzat felé indokolással alátámasztott igényléssel (költségtervvel, amely hosszabb időtartamra is készülhet). A negyedéves beszámolás kiértékelésekor a felek – szükség esetén – korrekciós eljárást kezdeményezhetnek.*

*A támogatási összeg csak a támogatással érintett adott év jelen szerződésben meghatározott tevékenységével kapcsolatosan számolható el. A fel nem használt támogatás összegével az Önkormányzat jogosult a soron következő támogatás összegét csökkenteni.*

*A tárgy évhez kapcsolódó kiadásokra támogatási összeg elhatárolható. A fel nem használt támogatási összeget legkésőbb tárgyévet követő március 31. napjáig a Támogatott köteles visszautalni a támogató Önkormányzat részére.*

*A támogatás mértéke nem haladhatja meg a közszolgáltatás ellátásának nettó költségét, azaz a közszolgáltatás működésével kapcsolatban felmerült költségek és az ezzel összefüggésben keletkezett bevételek különbségét, figyelembe véve a közszolgáltatás ellátásához kapcsolódó sajáttőke-rész alapján várható ésszerű profitot is.*

*A Támogatott a jogosulatlanul igénybe vett támogatás visszafizetési kötelezettségének biztosítékaként vállalja, hogy a támogatási összeg folyósítását megelőzően, a fizetési számlájára vonatkozóan, az Önkormányzat javára szóló beszedési megbízás benyújtására vonatkozó felhatalmazó nyilatkozatot tesz a pénzügyi fedezethiány miatt nem teljesíthető fizetési megbízás esetére a követelés legfeljebb harmincöt napra való sorba állítására vonatkozó rendelkezéssel együtt.*

*A támogatási összeget az önkormányzat jogosult módosítani évközben, amennyiben az ellátandó közfeladat mértéke változik, így különösen, ha csökken vagy nő az intézmények száma, csökken vagy nő a telephelyek száma, vagy jogszabály változás miatt a közfeladat nem önkormányzati feladat lesz.*

Támogatott tevékenységek a kormányzati funkciók, államháztartási szakfeladatok és szak ágazatok osztályozási rendjéről szóló 15/2019. (XII.7.) PM rendelet alapján a kormányzati funkciók szerinti besorolása:

|  |  |
| --- | --- |
| O83030 | Egyéb kiadói tevékenység : időszaki kiadvány kiadásával összefüggő feladatok ellátása |

2.2. A támogatási szerződés 1. mellékletének helyébe jelen szerződés melléklete lép.

A felek egyebekben a szerződést nem módosítják, annak rendelkezései hatályukban fennállnak. A szerződésmódosítás hatályba lépésének időpontja 2022. március 1. napja.

Szerződő Felek jelen módosítást, mint akaratukkal mindenben megegyezőt elolvasás és közös értelmezés után jóváhagyólag közösen aláírták.

Kiskőrös, 2022. február ...

Domonyi László Katusné Dávid Edit

Polgármester Ügyvezető

Támogató Támogatott

ellenjegyezte:

……………………………

Dr. Turán Csaba

Jegyző

Pénzügyileg ellenjegyzem:

Kiskőrös, 2022. február ...

…………………………

Szlanka Pálné

Pénzügyi osztályvezető

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| melléklet: Támogatási ütemterv | | | | | | | | | | |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| A 2022. évben az egyes kormányzati funkciókhoz tartozó kiadások, bevételek | | | | | | |  |  |  |  |
|  |  |  |  |  |  |  |  |  |  | **Ft** |
|  | Kormány-zati funkció | Telephely | Létszám |  | Fő | Személyi juttatás és munkaadót terhelő járulékok | Dologi kiadások | Bevétel | **Összesen** | **1 havi** |
|  | 083030 | Egyéb kiadói tevékenység : időszaki kiadvány kiadásával összefüggő feladatok ellátása, Kiskőrösi Hírek | 1 fő 8 órás | szerkesztő | 1,00 | 5 623 350 | 9 826 650 | 1 800 000 | **13 650 000** | **1 137 500** |

*Domonyi László polgármester 15 perc szünetet rendelt el.*

1. **napirend**

A polgármester 2022. évi szabadság ütemezésének jóváhagyása

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Személyzeti és humánerőforrás referens

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a közszolgálati tisztviselőkről szóló törvény szabályozza a polgármester szabadságának ütemezését, annak jóváhagyását. A jogszabály szerint a polgármester előterjesztésére a képviselő-testület minden év február 28. napjáig hagyja jóvá a polgármester szabadságának ütemezését.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**18/2022. sz. Képv. test. hat.**


A polgármester 2022. évi szabadság ütemezésének jóváhagyása

### HATÁROZAT

A Képviselő-testület Kiskőrös Város Polgármestere szabadságolási ütemtervét a határozat mellékletében foglaltak szerint jóváhagyja.

**Felelős:** polgármester

**Határidő:** azonnal

**

1. **napirend**

A 2022/2023-es ÓVODAI NEVELÉSI ÉV BEÍRATKOZÁSI RENDJÉNEK ÉS AZ ÓVODAI FELVÉTELI KÖRZETEKNEK A MEGHATÁROZÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési referens

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy az előző évi óvodai felvételi körzethatárok felülvizsgálata megtörtént, ezen a fenntartó nem módosított. Az előterjesztő az óvodai általános felvételi időpontokat 2022. április 25. és 2022. április 29. közötti időszakban, 8.00 és 16.00 óra között javasolja.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László** polgármester köszöntötte az ülésen **Csatlós Erzsébetet, a Kiskőrösi Óvodák intézményvezetőjét,** aki az előterjesztést szóban nem kívánta kiegészíteni.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**19/2022. sz. Képv. test. hat.**

A 2022/2023-es óvodai nevelési év beiratkozási rendjének és az óvodai felvételi körzeteknek a meghatározása

**HATÁROZAT**

A Képviselő-testület a 2022/2023. nevelési évre,

1. az óvoda felvételi körzetét az alábbiak szerint határozza meg:

Batthyány Óvoda:

Ady Endre utca, Agárhalom tanya, Alsócebe tanya, Alsókommaszáció tanya, Árpád utca, Attila utca, Batthyány Lajos utca, Bem József utca, Berzsenyi Dániel utca, Borostyán lakópark, Csányi utca, Damjanich János utca, Dankó Pista utca, Délibáb utca (páros oldal), Dózsa György út, Erdőtelki út, Erkel Ferenc utca, Felsőcebe tanya, Holló János utca, Hrúz Mária utca, Kálvin János utca, Kassai utca, Kisfaludy Sándor utca, Kiss Ernő utca, Klapka György utca (1-83-ig mindkét oldal), Kolozsvári utca, Komáromi utca, Kölcsey Ferenc utca, Középcebe tanya, Liget utca, Luther Márton tér, Masina dűlő, Május 1.utca, Március 15.utca, Martini utca, Mészáros Lőrinc utca, Mikszáth Kálmán utca, Nagy Imre tér, Öregszőlő tanya, Petőfi Sándor tér, Petrovics István utca, Rákóczi Ferenc utca, Safári József utca, Szarvas utca, Szent István utca, Szent László utca, Tavasz utca, Tomori Pál utca, Tompa Mihály utca, Vadvirág utca, Vízmű utca, Vasvári Pál utca, Víztorony köz

Kőrisfa Óvoda:

Akácfa utca, Alkotmány utca, Aradi utca, Arany János utca, Bacsó Béla utca, Bajcsy-Zsilinszky utca, Bajtárs utca, Bajza József utca, Balassi Bálint utca, Bánk utca, Báthory utca, Béke utca, Bocskai István utca, Budai Nagy Antal utca, Csokonai Vitéz Mihály utca, Damjanich János utca, Deák Ferenc utca, Dobozi utca, Esze Tamás utca, Feketehalom tanya, Gábor Áron utca, Gagarin utca, Gárdonyi Géza utca, Hétház utca, Gyöngy utca, Hársfa utca, Határ utca, Ifjúság utca, József Attila utca, Kapisztrán János utca, Katona József utca, Kertész utca, Kinizsi Pál utca, Klapka György utca (85-től 139-ig, mindkét oldal), Kodály Zoltán utca, Korvin utca, Kőrisfa utca, Liszt Ferenc utca, Mező utca, Mohácsi utca, Móricz Zsigmond utca, Nádasdy utca, Nap utca, Okolicsányi utca, Paál László utca, Pajtás utca, Petőfi Sándor út, Pillangó utca, Pozsonyi utca, Radnóti Miklós utca, Remerenció dűlő, Rét utca, Segesvári utca, Szabadkai utca, Szegfű utca, Szép utca, Szondi György utca, Szőlő utca, Táncsics Mihály utca, Temető tér, Thököly Imre utca, Toldi Miklós utca, Tüskös utca, Rózsa utca, Wattay János utca, Wesselényi Miklós utca, Zrínyi Miklós utca

Szűcsi Óvoda:

Bánffy Endre utca, Baross Gábor utca, Bartók Béla utca, Bethlen Gábor utca, Délibáb utca (páratlan oldal), Dr. Staud Lajos utca, Drégely utca, Felsőkommaszáció tanya, Hatvany Lajos utca, Honvéd utca, Hunyadi János, Izsáki út, Jókai Mór utca, Kacsóh Pongrác utca, Kossuth Lajos utca, Középcebe tanya, Kun utca, Kurucz Zsuzsanna utca, Lehel utca, Madách Imre utca, Mátyás király utca, Meggyes utca, Mester utca, Móra Ferenc utca, Munkácsy Mihály utca, Nagyatádi Szabó István utca, Nyíl utca, Öregszőlő tanya, Pásztor utca, Rákóczi Ferenc utca, Róna utca, Sárkány József utca, Soós utca, Szendrey Júlia utca, Széchenyi István utca, Szigligeti utca, Szilágyi Frigyes köz, Seres Sámuel utca, Temesvári utca, Uzsoki utca, Virág utca, Vörösmarty Mihály utca

Erdőtelki Óvoda:

Agárhalom tanya, Bokor utca, Diófa utca, Erdő utca, Fenyves utca, Malom utca, Nyárfa utca, Ökördi tanya, Sivány dűlő, Sövény utca, Venyige utca,

1. az óvodai általános felvételi időpontokat az alábbiak szerint határozza meg:

* 2022. április 25. - 2022. április 29. 8-16 óráig

1. felhatalmazza a polgármestert, hogy a 20/2012. (VIII.31.) EMMI rendelet 20. §-a alapján – tekintettel a határozat 1-2. pontjaira - közleményt tegyen közzé Kiskőrös Város honlapján, valamint közlemény közzétételét kezdeményezze a fenntartásában működő óvodánál a helyben szokásos módon.

**Felelős:** polgármester és a Kiskőrösi Óvodák igazgatója

**Határidő:** 2022. február 23.

**11. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK**

**Domonyi László polgármester** tájékoztatta a lakosságot, hogy Kiskőrös Város Polgármestere és a választókerület önkormányzati képviselője lakossági fórum keretében tájékoztatást tart a 2022. évi költségvetésről, a város fejlesztéseiről, működéséről és a választópolgárokat érintő aktuális kérdésekről. Felhívta a lakosok figyelmét, hogy a lakossági fórumok helyszíne az idei évben megváltozott, az összes lakossági fórum a Petőfi Sándor Művelődési Központban kerül megtartásra. Szeretettel várnak minden felelősen gondolkodó kiskőrösi választópolgárt!

Felhívta a lakosság figyelmét, hogy 2022. március 19-20-án megrendezésre kerül a XIII. Duna-Tisza közi Agrár Expo a Kiskőrösi Városi Sportcsarnokban, a helyben termelt magyar élelmiszerek népszerűsítése, a minőségi alapanyagokból készült kézműves élelmiszerek kóstolása és vásárlása céljából. Az expó alkalmából Kiskőrösre látogat Nagy István agrárminiszter, aki személyesen nyitja meg a vásárt. Mindenkit szeretettel várnak!

**Domonyi László polgármester** tájékoztatta a lakosokat, hogy a Kiskőrös Városért Alapítvány két kiskőrösi vállalkozó kezdeményezésére pénzadománygyűjtésre hívja fel a kiskőrösi vállalkozókat a Kiskunhalasi Semmelweis Kórházban dolgozó ápolók munkájának elismerésére. Aki a kezdeményezéssel egyetért, az az adományát a Kiskőrös Városért Alapítvány számlaszámára történő befizetéssel teheti meg.

**Domonyi László polgármester** felhívta a lakosság és a vállalkozások figyelmét, hogy Kiskőrös Város Önkormányzata a város rendezési tervének átfogó módosítását kezdeményezi. A módosító fejlesztési igényeket 2022. március 31. napján 16:00 óráig nyújthatják be.

A polgármester tájékoztatta a lakosokat, hogy a Petőfi Szülőház és Emlékmúzeum február 16-tól felújítás miatt határozatlan ideig zárva tart. A János Vitéz Látogatóközpont, a Szlovák Tájház, valamint a látványtárak továbbra is látogathatók.

**Szedmák Tamás alpolgármester** tájékoztatta a lakosokat, hogy a március 15-i hétvégén Kiskőrösön kezdetét veszi a Petőfi 200 Emlékévhez kapocslódó rendezvénysorozat. A rendezvénysorozathoz kapcsolódóan 2022. március 9-én 14:00 órakor „30 éve szabadon” kulturális vándorkiállítás hivatalos megnyitója lesz a Petőfi Sándor Művelődési Központban. A kiállítás 5 egységen keresztül mutatja be, hogyan jutott el Magyarország a kommunista diktatúra elnyomásából a rendszerváltásig. 2022. március 10-én 17:00 órakor a Petőfi Sándor Művelődési Központban a Petőfi Szülőház és Emlékmúzeum egyedülálló kortárs képzőművészeti gyűjteményből nyílik kiállítás.

**Szedmák Tamás alpolgármester** elmondta továbbá, hogy az 1848-1849-es forradalom és szabadságharc emlékére 2022. március 14. napján 10:30 órakor *„Idén március 15-e Kiskőrösön kezdődik!”* címmel a Petőfi 200 Emlékév kiskőrösi ünnepélyes megnyitójára kerül sor a Petőfi Sándor téren. Ünnepi köszöntőt mond Fekete Péter az Emberi Erőforrások Minisztériuma kultúráért felelős államtitkára. 16:00 órától az Önkormányzati elismerések átadó ünnepsége lesz a Polgármesteri Hivatal Dísztermében, 18:00 órától Fáklyás felvonulás a Petőfi Sándor Művelődési Központtól a Centenáriumi emlékműig. 2022. március 15. napján 9:30 órakor Ünnepélyes zászlófelvonás a Városháza előtt, majd Térzene Kiskőrös Város Fúvószenekara közreműködésével, 9:45 órakor Ünnepi megemlékezés a Petőfi szobornál. 12:00 és 17:00 óra között Petőfi-versek megszakítás nélkül a szoborparkban - a költő 1848 márciusa és 1848 júliusa között született verseit kiváló előadóművészek tolmácsolják. 18:30 órakor Bagossy Brothers Company élő koncert a Szolgáltató ház előtti parkolóban. A részvétel az érdeklődőknek ingyenes. A rendezvénysorozatra minden érdeklődőt szeretettel várnak.

**Filus Tibor képviselő** elmondta, hogy elkészültek az egyedi gyártású kokárdák, melyek a kiskőrösi elsősök részére, március 15-e alkalmából, 2022. március 14-én a képviselő-testület tagjai által kerülnek majd feltűzésre, mellyel egy hagyományt szeretnének elindítani. Az egyedi kokárdák nem lesznek megvásárolhatók, kizárólag az első osztályos kiskőrösi gyermekek jutnak majd hozzá a március 15-ei kokárdatűzések alkalmával. A továbbiakban afelől érdeklődött, hogy a záportározónál a kamerák letelepítésre kerültek-e már, illetve örömmel jelentette be, hogy az Ültess Fát Mozgalom Egyesület sikeresen pályázott, ezért az idei évben ismét komoly faültetési projekt valósulhat meg a városban. A pályázat keretén belül a Petőfi utcában a rózsák pótlásra kerülnek, így az utca, a korábbi elképzeléseknek megfelelően, nemzeti színben pompázhat majd.

**Domonyi László polgármester** válaszában elmondta, hogy a záportározónál a kamerák még nem kerültek elhelyezésre, de a kiválasztásuk már megtörtént, a mai napon elfogadott költségvetés pedig lehetővé teszi a beszerzésüket.

További hozzászólás nem volt, így **Domonyi László polgármester** tájékoztatta a megjelenteket, hogy a következő napirendi pontot a 2011. évi CLXXXIX. törvény 46. § (2) bekezdése alapján zárt ülésen kell tárgyalni, ezért a nyilvános ülést 16:10 órakor bezárta.

Kmf.

Domonyi László dr. Nagy Gabriella

polgármester aljegyző